ARROW ชูกำไร Q1/58 โต 73% หลังปรับลดราคาสินค้าลงกระตุ้นยอดขาย
ARROW ชูกำไร Q1/58 เติบโต 73% มาที่ 62.16 ลบ. หลังปรับลดราคาสินค้าลงเพื่อกระตุ้นยอดขาย อีกทั้งต้นทุนเหล็กม้วนยังลดลงหนุน
12 พ.ค. 2558

บริษัท แอร์โรว์ ซินดิเคท จำกัด (มหาชน) หรือ ARROW รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 62.16 ล้านบาท หรือมีกำไรสุทธิ 0.31 บาทต่อหุ้น เพิ่มขึ้น 73% จากช่วงเดียวกันของปีก่อนที่มีกำไรสุทธิ 35.85 ล้านบาท หรือมีกำไรสุทธิ 0.18 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากบริษัทมีรายได้จากการขายและบริการเพิ่มขึ้น 66.98 ล้านบาท เนื่องจากหลังจากมีการเปลี่ยนแปลงทางการเมืองเมื่อกลางปี 57 ทำให้โครงการก่อสร้างต่างๆ ทั้งภาครัฐและเอกชนที่ชะลออยู่ได้ดำเนินการต่อ ทำให้มีความต้องการใช้ท่อร้อยสายไฟฟ้าและท่อสำหรับก่อสร้างเพิ่มขึ้นอย่างต่อเนื่องตั้งแต่ปลายปีเป็นต้นมา
อีกทั้งบริษัทมีการปรับลดราคาสินค้าในกลุ่มท่อร้อยสายไฟฟ้าลงราว 3% เพื่อกระตุ้นยอดขาย นอกจากนี้ต้นทุนวัตถุดิบ (เหล็กม้วน) ยังลดลงอีกด้วย
 